cyanic-selkie/wikianc huggingface dataset:
เรดดิต
เรดดิต (Reddit) เป็นเว็บรวบรวมข่าวสาร จัดลำดับข้อมูลออนไลน์ และเว็บสนทนาสัญชาติอเมริกัน ผู้ใช้ที่ลงทะเบียนแล้วสามารถโพสต์เนื้อหา เช่น ลิงก์ ข้อความ และรูปภาพ ให้ผู้ใช้อื่น ๆ สามารถโหวตขึ้นหรือลงได้ โพสต์ถูกแบ่งตามหมวดหมู่จัดโดยผู้ใช้ เรียกว่า "ซับเรดดิต” (Subreddit) ซึ่งมีหมวดหมู่หลากหลาย เช่น ข่าวสาร กีฬา หนัง เกม ดนตรี หนังสือ การออกกำลังกาย อาหาร ภาพถ่าย เป็นต้น โพสต์ที่ได้รับโหวตขึ้นมาก ๆ จะมีโอกาสอยู่บนหน้าแรก ๆ ของซับเรดดิตนั้น ๆ และหากได้รับความนิยมมาก ๆ จะสามารถขึ้นไปยังหน้าแรกของเรดดิตในที่สุด แม้จะมีกฎป้องกันการดูหมิ่นออนไลน์อยู่มาก ผู้ดูแลของเรดดิตใช้เวลามากในการดูแลเรดดิต
เรดดิตก่อตั้งขึ้นโดย สตีฟ ฮัฟแมน และ อเล็กซิส โอฮาเนียน รูมเมทจากมหาวิทยาลัยเวอร์จิเนีย ในปี ค.ศ. 2005 Condé Nast Publications ได้เว็บไซต์ไปในเดือนตุลาคม ค.ศ. 2006 ในปี ค.ศ. 2011 เรดดิตได้กลายเป็น บริษัทในเครือของ Advance Publications ซึ่งเป็นบริษัทแม่ของบริษัท Condé Nast ในเดือนตุลาคม ค.ศ. 2014 เรดดิต ระดมทุน 50 ล้านดอลลาร์สหรัฐในการระดมทุนซึ่งนำโดย แซม อัลท์แมน และรวมถึงนักลงทุน มาร์ค แอนดรีสเซน, ปีเตอร์ ธีล, รอน คอนเวย์, สนูป ด็อกก์ และ จาเรด เลโท การลงทุนนั้น ทำให้มูลค่าของเรดดิตกลายเป็น 500 ล้านดอลล่าร์สหรัฐ  ในเดือนกรกฎาคม ค.ศ. 2017 เรดดิตระดมทุน 200 ล้านดอลล่าร์สหรัฐ สำหรับการประเมินมูลค่า 1.8 พันล้านดอลลาร์สหรัฐ โดย Advance Publications ยังคงเป็นผู้มีส่วนได้เสียส่วนใหญ่ ในเดือนกุมภาพันธ์ ค.ศ. 2019 เทนเซ็นต์ ได้ทำการลงทุนอีก 300 ล้านดอลล่าร์สหรัฐ ทำให้มูลค่าของเรดดิตขึ้นเป็น 3 พันล้านดอลล่ารสหรัฐ
แอ็นสท์ เริห์ม
แอ็นสท์ ยูลีอุส กึนเทอร์ เริห์ม (Ernst Julius Günther Röhm; 28 พฤศจิกายน ค.ศ. 1887 - 1 กรกฎาคม ค.ศ. 1934) เป็นนายทหารเยอรมันและสมาชิกผู้ร่วมก่อตั้งพรรคนาซี ในฐานะที่เป็นหนึ่งในสมาชิกพรรคกรรมกรเยอรมันซึ่งเป็นพรรคต้นกำเนิดพรรคนาซี เขาเป็นเพื่อนสนิทและพันธมิตรในช่วงแรกของอดอล์ฟ ฮิตเลอร์ และผู้ร่วมก่อตั้งชตวร์มอัพไทลุงหรือเอ็สอา ("กองพันพายุ") ซึ่งเป็นอาสาสมัครของพรรคนาซีและต่อมาเป็นผู้บัญชาการหน่วยงานนี้ เมื่อถึงปี ค.ศ. 1934 ฮิตเลอร์เห็นว่าเขาเป็นคู่แข่งที่มีศักยภาพและน่ากลัวจนหวาดระแวงว่าจะโค่มล้มอำนาจตน จึงได้กำจัดเขาในช่วงคืนแห่งมีดยาว
พระเจ้าพินทุสาร
พระเจ้าพินทุสาร (बिन्दुसार อังกฤษ: Bindusara) เป็นกษัตริย์องค์ที่ 2 ของราชวงศ์เมารยะ เป็นราชโอรสในพระเจ้าจันทรคุปต์ และเป็นพระราชบิดาของพระเจ้าอโศกมหาราช
ภูมิหลัง
ในข้อมูลเชิงประวัติศาสตร์ ไม่ปรากฏข้อมูลเกี่ยวกับพระองค์มากนัก การรวบรวมข้อมูลโดยส่วนใหญ่จึงมาจากจดหมายเหตุในศาสนาเชนที่มีการบันทึกไว้หลังจากพระองค์สวรรคตแล้วประมาณ 100 ปี และการกล่าวถึงจากข้อมูลที่มีการบันทึกในสมัยพระเจ้าจันทรคุปต์และสมัยพระเจ้าอโศกมหาราช ในทางพระพุทธศาสนา มีตำราบางเล่มที่มีการกล่าวถึงพระเจ้าพินทุสาร เช่น อโศกวัฒนา มหายันศติกะ เป็นต้น   นอกจากนี้ ในข้อมูลบันทึกของชาวกรีกมีการกล่าวนามอื่นของพระองค์ไว้ว่า “อมิโตรเชต” (Amitrochates)
พระราชประวัติ
เนื่องจากข้อมูลเชิงประวัติศาสตร์กล่าวว่าธิดาของเซลลูคัส I นิเคเตอร์ ผู้เป็นชายาองค์แรกนั้นไม่มีทายาท หากแต่เมื่ออภิเษกกับพระนางทุรฮารา พระองค์ได้ประสูติพระโอรส พระเจ้าพินทุสาร จึงเป็นราชโอรสเพียงพระองค์เดียวในพระเจ้าจันทรคุปต์
จากบันทึกทั้งพระพุทธศาสนาและศาสนาเชนเขียนไว้ว่า พระนามของพระองค์มาจากเหตุการณ์เมื่อครั้งสมัยพระเจ้าจันทรคุปต์ทรงครองราชสมบัติ พราหมณาจารย์จาณักยะจะมีการผสมยาพิษเล็กน้อยในอาหารให้พระองค์เสวย เพื่อสร้างความทนทานต่อพิษต่างๆ แก่พระวรกายของพระองค์ โดยที่พระเจ้าจันทรคุปต์มิทรงทราบว่าอาหารนั้นเจือยาพิษ จึงป้อนอาหารพระราชทานพระนางทุรฮาราที่ทรงพระครรภ์อยู่ ครั้นพระนางได้รับพิษ พราหมณาจารย์จาณักยะเกรงว่าจะกระทบกับทารกในพระครรภ์ จึงสังหารพระนางและผ่าพระครรภ์ช่วยทารกผู้นั้นออกมา เป็นพระโอรส เนื่องจากได้รับพิษทำให้มีจุดแผลเป็น (พินทุ) บริเวณหน้าผาก พราหมณาจารย์จาณักยะ จึงตั้งพระนามให้พระองค์ว่า “พินทุสาร”
เครือญาติและพระบรมวงศานุวงศ์
จากตำราอโศกวัฒนาและมหาวรรศะ กล่าวว่า พระองค์มีทายาท 101 คน โดยปรากฏชื่อชัดเจน 3 พระองค์คือ สุศิม (Sushima) เป็นราชโอรสองค์โต ถัดมาคือ พระเจ้าอโศกมหาราช (Ashoka) และ วิทอโศก (Vigatashoka)
ในส่วนของชายา กล่าวว่าพระองค์มีชายามากถึง 16 คน แต่ที่ปรากฏชื่อชัดเจน คือ “พระนางศุภัทรางคี” หรือ “พระนางธรรมา” ชายาองค์ที่ 2 ผู้เป็นพระราชมารดาของพระเจ้าอโศกมหาราช และ วิทอโศก เดิมเป็นบุตรีของพราหมณ์ผู้หนึ่งในนครจำปา เมื่อครั้งนางกำเนิด หมอดูทำนายดวงชะตาของนางว่า นางจะให้กำเนิดบุตรชาย 2 คน โดยผู้หนึ่งจะเป็นมหาราชที่ยิ่งใหญ่ และอีกผู้หนึ่งจะเป็นนักบวช เมื่อนางเติบโตขึ้น บิดาของนางจึงถวายนางให้เป็นนางกำนัลในพระราชวัง เพื่อรับใช้ราชธิดาและชายาองค์อื่นๆ ของพระเจ้าพินทุสาร ด้วยความงามของนางทำให้ราชธิดาต่างๆ ล้วนอิจฉา หากแต่เมื่อพระเจ้าพินทุสารทรงทราบถึงฐานะของนาง จึงอภิเษกให้นางเป็นชายาในที่สุด
ศาสนา
ไม่มีข้อยืนยันว่าพระองค์นับถือศาสนาใด แต่จากข้อมูลของ Sanchi สันนิษฐานว่าพระองค์มีความเกี่ยวข้องกับพระพุทธศาสนา
บั้นปลายพระชนม์ชีพ
ข้อมูลเชิงประวัติศาสตร์ยังไม่ชัดเจนมากนัก บ้างสันนิษฐานว่าพระเจ้าพินทุสารเสด็จสวรรคตช่วง 270 – 273 ปีก่อนคริสต์ศักราช บ้างสันนิษฐานว่าพระองค์เสด็จสวรรคตหลังจากพระเจ้าอโศกมหาราชขึ้นครองราชสมบัติ
การกล่าวถึงในยุคร่วมสมัย
บทบาทของ “พระเจ้าพินทุสาร” ปรากฏในละครโทรทัศน์และภาพยนตร์ เช่น
ภาพยนตร์ อโศกมหาราช (2001) รับบทโดย เกอร์ซัน ดา จันฮา
ละครโทรทัศน์ อโศกมหาราช (2015) รับบทโดย ซาเมียร์ ธรรมธิการี
ละครโทรทัศน์ จันทรคุปต์ ศึกรักชิงบัลลังก์ (2016) รับบทโดย ซิด-ดาร์ธ นิกัม
ธงศึกไรช์
ธงศึกไรช์ (Reichskriegsflagge ไรชส์ครีคส์ฟลักเกอ) เป็นชื่ออย่างเป็นทางการของธงศึกและธงฉานที่กองทัพเยอรมันใช้ระหว่าง ค.ศ. 1867 ถึง 1945 ในสมัยนี้ใช้การออกแบบทั้งหมดเจ็ดแบบ
อ่าวจอดเรือมัลเบอร์รี
อ่าวจอดเรือมัลเบอร์รี (Mulberry harbour) เป็นอ่าวจอดเรือแบบพกพาชั่วคราว พัฒนาโดยสหราชอาณาจักรในช่วงสงครามโลกครั้งที่สอง เพื่อช่วยในการขนส่งสิ่งของมายังชายหาดอย่างรวดเร็วในช่วงการบุกครองนอร์ม็องดีในมิถุนายน 1944 หลังจากที่พันธมิตรยึดหัวหาดได้สำเร็จลุล่วงในการยกพลขึ้นบกที่นอร์ม็องดีที่จะมาถึง มีการสร้างท่าเรือสำเร็จรูปสองแห่งขวางช่องแคบอังกฤษโดยประเทศอังกฤษพร้อมกับกองทัพที่จะบุกรุกและรวมออกจากหาดโอมาฮา (มัลเบอร์รี "A") และหาดโกลด์ (มัลเบอร์รี "B")
อ่าวจอดเรือมัลเบอร์รีจะถูกใช้จนกว่าท่าเรือหลักของฝรั่งเศสจะถูกเข้ายึดและนำกลับมาใช้หลังจากซ่อมแซมการก่อวินาศกรรมที่หลีกเลี่ยงไม่ได้โดยกองป้องกันชาวเยอรมัน ตัวเลือกแรก Cherbourg ถูกยึดไปยังจุดสิ้นสุดของกรกฎาคม ค.ศ. 1944 แต่สิ่งอำนวยความสะดวกท่าเรือพบว่าได้ถูกทำลายอย่างมากแล้วมีการติดกับดัก แม้ว่าแอนต์เวิร์ปในเบลเยียมถูกยึดคืนในวันที่ 4 กันยายน ค.ศ. 1994 ท่าเรือแอนต์เวิร์ปยังไม่เปิดจนกว่าจะถึงวันที่ 28 พฤศจิกายนเนื่องจากแนวทางของท่าเรือถูกยึดครองโดยชาวเยอรมันจนกระทั่งชนะยุทธการแห่งสเกลต์ ในที่สุดก็มีสองพอร์ตฝรั่งเศส; ท่าเรือ Boulogne ในวันที่ 14 ตุลาคมหลังจาก Operation Wellhit และท่าเรือ Calais ในเดือนพฤศจิกายนหลังจาก Operation Undergo มอนต์โกเมอรี่ยืนยันว่ากองทัพแคนาดาแรกจัดการกองทหารรักษาการณ์เยอรมันในโบโลจ์น กาเลส์ และดันเคิร์ก ก่อนยุทธการแห่งสเกลต์ แม้ว่าท่าเรือของฝรั่งเศสจะถูก "ปกป้องอย่างเด็ดขาด" และมีการรื้อทำให้ไม่สามารถใช้งานได้เป็นระยะเวลาหนึ่ง ความสำเร็จของปฏิบัติการดรากูนนั้นหมายความว่าท่าเรือมาร์เซย์และตูลงทางใต้ของฝรั่งเศสได้ใช้งานได้ในเดือนตุลาคม
อ่าวจอดเรือที่หาดโกลด์ถูกใช้เป็นเวลา 10 เดือนหลังจากการบุกครองนอร์ม็องดีและมากกว่า 2.5 ล้านคน รถ 500,000 คัน และเสบียง 4 ล้านตันมาจอดก่อนที่จะถูกปลดประจำการอย่างสมบูรณ์ ท่าเรือมัลเบอร์รีที่สร้างเสร็จเพียงบางส่วนที่หาดโอมาฮา ได้รับความเสียหายเมื่อวันที่ 19 มิถุนายนจากพายุที่รุนแรงซึ่งจู่ ๆ ก็มาจากทางตะวันออกเฉียงเหนือ หลังจากนั้นสามวันพายุสงบลง และพบว่ารุนแรงมากจนต้องทิ้งท่าเรือ
Decazyx
Decazyx เป็นสกุลของพืชดอกที่อยู่ในวงศ์ Rutaceae.
ถิ่นกำเนิดของมันคือ เม็กซิโกถึงอเมริกากลาง
สปีชีส์ในสกุล ได้แก่:
ม้า หย่าซู
ม้า หย่าซู (馬雅舒 Ma Yashu) เป็นนักแสดงหญิงชาวจีนที่มีความสามารถยอดเยี่ยม
สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์
สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์ เป็นหนึ่งในสำนักวิชาของมหาวิทยาลัยวลัยลักษณ์ โดยมีคณบดีคนปัจจุบันคือรองศาสตราจารย์ ดร. สุรัสวดี กุลบุญ ก่อเกื้อ
ประวัติ
สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์ ได้รับการก่อตั้งเมื่อ พ.ศ. 2541 โดยตั้งอยู่ ณ จังหวัดนครศรีธรรมราช ภาคใต้ตอนบนของประเทศไทย ซึ่งปัจจุบันเปิดสอนระดับปริญญาตรีและบัณฑิตศึกษา
ทั้งนี้ สำนักวิชาวิศวกรรมศาสตร์และเทคโนโลยีรับสมัครนักศึกษาโควตาในจังหวัดภาคใต้ และจังหวัดประจวบคีรีขันธ์ โดยใช้คะแนนเฉลี่ยสะสมร่วมกับแฟ้มสะสมผลงาน หรือคะแนนสอบจากส่วนกลางเป็นเกณฑ์ในการตัดเลือก   รวมถึงรับพิจารณาผู้มีความสามารถทางด้านกีฬา ตามระบบคัดเลือกเข้าอุดมศึกษาจำนวนหนึ่ง
ความร่วมมือ
เดือนธันวาคม พ.ศ. 2554 ได้มีพิธีลงนามข้อตกลงความร่วมมือระหว่างคณะวิศวกรรมศาสตร์ มหาวิทยาลัยสงขลานครินทร์ กับสำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์
ส่วนเดือนกันยายน พ.ศ. 2564 ทางผู้อำนวยการศูนย์ความเป็นเลิศด้านเทคโนโลยีปิโตรเคมีและวัสดุ ได้ร่วมประชุมกับคณาจารย์หลักสูตรปิโตรเคมีและพอลิเมอร์ สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์ เพื่อหารือความร่วมมือในโครงการวิจัยร่วมกัน
ผลงานระดับประเทศ
สำนักวิชาวิศวกรรมศาสตร์และเทคโนโลยี มีผลงานชนะเลิศการประกวดผลงานนักศึกษาสหกิจศึกษาดีเด่น ประเภทวิทยาศาสตร์และเทคโนโลยี, ประเภทสหกิจศึกษานานาชาติ ประจำปี 2563 รวมถึงประเภทวิทยาศาสตร์และเทคโนโลยี, ประเภทนวัตกรรมสหกิจศึกษา ประจำปี 2564 ซึ่งผู้ชนะเลิศในแต่ละประเภทจะได้รับสิทธิ์เข้าประกวดระดับประเทศที่จัดโดยสำนักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรม
เมื่อ พ.ศ. 2564 ทีมวิจัยของศูนย์ความเป็นเลิศด้านไม้และวัสดุชีวภาพได้คิดค้นชุดวัดความเค้นในไม้แบบต่อเนื่อง โดยได้รับการจดทะเบียนสิทธิบัตรการประดิษฐ์จากกรมทรัพย์สินทางปัญญา นับเป็นสิทธิบัตรฉบับแรกของมหาวิทยาลัยวลัยลักษณ์
และปีเดียวกันนี้ ทีมนักวิจัยสำนักวิชาวิศวกรรมศาสตร์และเทคโนโลยีได้ออกแบบฟอนต์ตัวอักษรไทยแบบประหยัดพลังงาน ซึ่งช่วยประหยัดหมึกพิมพ์ได้ 30 เปอร์เซ็นต์ รวมถึงนักศึกษาจากสำนักวิชาวิศวกรรมศาสตร์และเทคโนโลยี ได้รับรางวัลชนะเลิศการประกวดสุดยอดปริญญานิพนธ์เหล็ก จากบริษัท สหวิริยาสตีลอินดัสตรี จำกัด (มหาชน)
สิ่งสืบทอด
เดือนพฤศจิกายน พ.ศ. 2563 สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์ ได้ให้การต้อนรับคณาจารย์และเจ้าหน้าที่จากสำนักวิชาวิศวกรรมศาสตร์ มหาวิทยาลัยเทคโนโลยีสุรนารี ในการศึกษาดูงาน ให้ความรู้ด้านกระบวนการผลิตวัสดุและพอลิเมอร์
คณะวิทยาศาสตร์การกีฬา มหาวิทยาลัยบูรพา
คณะวิทยาศาสตร์การกีฬา มหาวิทยาลัยบูรพา (Faculty of Sport Science, Burapha University) เป็นหน่วยงานระดับคณะวิชาภายในสังกัดมหาวิทยาลัยบูรพา เดิมทีคือหมวดพลานามัย ของวิทยาลัยวิชาการศึกษาบางแสน ก่อนที่จะพัฒนามาเป็นคณะวิทยาศาสตร์การกีฬาในปี 2545 โดยการแยกภาควิชาพลศึกษาและสันทนาการจากคณะศึกษาศาสตร์
ประวัติ
คณะวิทยาศาสตร์การกีฬา มีจุดเริ่มต้นมาจากหน่วยงานชื่อ "หมวดพลานามัย" ของวิทยาลัยวิชาการศึกษาบางแสน (วศ.บางแสน) ในปีพุทธศักราช 2517 วิทยาลัยวิชาการศึกษาบางแสนได้รับการยกฐานะเป็นมหาวิทยาลัยศรีนครินทรวิโรฒ บางแสน(มศว.บางแสน) ตามพระราชบัญญัติมหาวิทยาลัยศรีนครินทรวิโรฒ หมวดพลานามัยจึงเปลี่ยนเป็น "แผนกวิชาสุขศึกษาและพลศึกษา" สังกัด ภาควิชาพื้นฐานการศึกษา คณะศึกษาศาสตร์ มีหน้าที่สอนวิชากิจกรรมพลศึกษาและวิชาสุขภาพส่วนบุคคลในฐานะวิชาพื้นฐานทั่วไปบังคับและวิชาเลือกเสรีให้นิสิตทุกคนในมหาวิทยาลัย และในปีพุทธศักราช 2517 นี้คณะศึกษาศาสตร์ได้เปิดสอนวิชาโทพลศึกษาทั้งภาคปกติและภาคสมทบ ส่วนวิชาโทสุขศึกษาได้เปิดสอนในปีพุทธศักราช 2518 สำหรับหลักสูตรการศึกษาบัณฑิต (กศ.บ.)วิชาเอกพลศึกษาเปิดสอนในพุทธศักราช 2519 ทั้งภาคปกติและภาคสมทบ ต่อมาในปี พุทธศักราช 2523 แผนกวิชาสุขศึกษาและพลศึกษาได้รับการยกฐานะขึ้นเป็น "คณะพลศึกษา" ประกอบด้วยสำนักงานเลขานุการคณะ ภาควิชาพลศึกษา ภาควิชาสุขศึกษา และภาควิชาสันทนาการตามพระราชบัญญัติมหาวิทยาลัยศรีนครินทรวิโรฒ เมื่อเปลี่ยนสถานะเป็นคณะพลศึกษาแล้วได้เปิดหลักสูตรวิทยาศาสตรบัณฑิต (วท.บ.) สาขาวิชาพลศึกษา ในปี พุทธศักราช 2525 โดยปิดหลักสูตรวิชาโทพลศึกษา หลักสูตรการศึกษาบัณฑิต สาขาวิชาพลศึกษา ภาคสมทบ
พุทธศักราช 2533 มหาวิทยาลัยศรีนครินทรวิโรฒ วิทยาเขตบางแสนได้รับการยกฐานะเป็น“มหาวิทยาลัยบูรพา”เมื่อวันที่ 29 กรกฎาคม และสภามหาวิทยาลัยมีมติให้มีการยุบรวมเปลี่ยนแปลงโครงสร้างหน่วยงานต่างๆของมหาวิทยาลัยใหม่ตามพระราชบัญญัติมหาวิทยาลัยบูรพา ทำให้ภาควิชา "สุขศึกษา" ต้องเปลี่ยนสถานะไปสังกัดคณะสาธารณสุขศาสตร์ "คณะพลศึกษา" เปลี่ยนสถานะเป็นภาควิชาพลศึกษาและสันทนาการ สังกัดคณะศึกษาศาสตร์ แต่ถึงแม้จะมีการเปลี่ยนสถานะเป็นเพียงภาควิชาหนึ่งภายใต้การบริหารงานของคณะศึกษาศาสตร์ บุคลากรทุกคนของภาควิชาพลศึกษาและสันทนาการได้ร่วมมือกันทำงานเพื่อพัฒนาความก้าวหน้าของวิชาชีพ พลศึกษาและกีฬาอย่างต่อเนื่อง
พุทธศักราช 2545 ภาควิชาพลศึกษาและสันทนาการ ได้รับการอนุมัติจากสภามหาวิทยาลัยบูรพา เมื่อวันที่ 8 มีนาคม ให้จัดตั้งเป็น “วิทยาลัยวิทยาศาสตร์การกีฬา” ซึ่งเป็นส่วนราชการหนึ่งในมหาวิทยาลัยบูรพาที่มีฐานะเทียบเท่าคณะและได้มีการจัดการเรียนการสอนและดำเนินโครงการ ต่างๆ
พุทธศักราช 2551 วันที่9 มกราคม 2551 มหาวิทยาลัยบูรพา ได้มีการเปลี่ยนแปลงสถานะจากมหาวิทยาลัยในระบบราชการ เป็นมหาวิทยาลัยในกำกับของรัฐ หรือที่เรียกว่า "มหาวิทยาลัยนอกระบบ" ที่มีการบริหารจัดการอิสระแยกจากระบบราชการ (autonomous university)โดยประกาศในพระราชกิจจานุเบกษา เล่มที่ 125 ทำให้มีการปรับเปลี่ยนสถานภาพและชื่อหน่วยงานต่างๆ ในมหาวิทยาลัยอีกครั้ง และในวันที่ 10 เมษายน พุทธศักราช 2551 สภามหาวิทยาลัยได้มีประกาศมหาวิทยาลัยบูรพา เรื่องการจัดตั้งส่วนงานและภาระหน้าที่ของส่วนงาน ให้เปลี่ยนชื่อหน่วยงานวิทยาลัยวิทยาศาสตร์การกีฬาเป็น "คณะวิทยาศาสตร์การกีฬา มหาวิทยาลัยบูรพา"
แมกซ์ แอรอนส์
แมกซิมีเลียน เจมส์ แอรอนส์ (Maximillian James Aarons; เกิด 4 มกราคม ค.ศ. 2000) เป็นนักฟุตบอลชาวอังกฤษ ปัจจุบันเล่นในตำแหน่งแบ็กขวาให้กับนอริชซิตีในพรีเมียร์ลีก
ชีวิตส่วนตัว
แอรอนส์เป็นลูกพี่ลูกน้องกับโรแลนโด แอรอนส์ ผู้เล่นของเชฟฟีลด์เวนส์เดย์
อ้างอิง
2000
Decatropis
Decatropis เป็นสกุลของพืชดอกที่อยู่ในวงศ์ Rutaceae.
ถิ่นกำเนิดของมันคือ เม็กซิโกถึงอเมริกากลาง
สปีชีส์ในสกุล ได้แก่:
บูชา (เมือง)
บูชา (Бу́ча) เป็นนครในแคว้นเคียฟ ประเทศยูเครน ตั้งอยู่ทางทิศตะวันตกเฉียงเหนือของเคียฟ เมืองหลวงของประเทศ ประมาณกันว่าใน พ.ศ. 2564 นครนี้มีประชากร 36,971 คน
ระหว่างที่รัสเซียเข้ารุกรานยูเครนใน พ.ศ. 2565 เกิดการสู้รบอย่างรุนแรงในบูชาในฐานะส่วนหนึ่งของการรุกที่เคียฟซึ่งส่งผลให้รัสเซียสูญเสียอย่างหนัก กองกำลังรัสเซียโจมตีอนุสรณ์สถานสงครามอัฟกานิสถานภายในนคร ซึ่งพวกเขาอาจเข้าใจผิดคิดว่าเป็นยานพาหนะทางทหารของยูเครน
Musa
Musa สามารถหมายถึง
Decatoca
Decatoca เป็นสกุลของพืชดอกที่อยู่ในวงศ์ Ericaceae.
ถิ่นกำเนิดของมันคือ นิวกินี.
สปีชีส์ในสกุล ได้แก่:
วัน มิวสิก
วัน มิวสิก (เดิมชื่อ เอ็กแซ็กท์ มิวสิก) เป็นค่ายเพลงในเครือ เดอะ วัน เอ็นเตอร์ไพรส์ กิจการร่วมค้าของจีเอ็มเอ็ม แกรมมี่ ซึ่งส่วนหนึ่งของผลงานเพลงเป็นเพลงประกอบละครของช่องวัน 31 และมีศิลปินในสังกัดเป็นศิลปินจากรายการประกวดร้องเพลงของเอ็กแซ็กท์, ซีเนริโอ รวมถึงของช่องวัน 31 เช่น เดอะสตาร์ ค้นฟ้าคว้าดาว
เทรเซแก
มะห์มูด อะห์มัด อิบรอฮิม ฮะซัน (محمود حسن; เกิด 1 ตุลาคม ค.ศ. 1994) หรือ เทรเซแก (Trézéguet) เป็นนักฟุตบอลอาชีพชาวอียิปต์ ปัจจุบันเล่นในตำแหน่งกองกลางให้แก่แอสตันวิลลาและทีมชาติอียิปต์
สโมสรแรกในอาชีพของเขาคืออัลอะฮ์ลี ก่อนที่จะถูกปล่อยยืมตัวให้แก่อันเดอร์เลคต์ในปี ค.ศ. 2015 เขาลงเล่นทีมชาตินัดแรกในปี ค.ศ. 2014 ซึ่งในปีนั้น เขามีอายุได้ 19 ปี และล่าสุดในเดือนพฤษภาคม ค.ศ. 2018 เขามีชื่อติดทีมชาติไปแข่งขันฟุตบอลโลก 2018 ที่ประเทศรัสเซีย
สโมสร
อัลอะฮ์ลี
ทีมชาติ
อียิปต์
เอาฟ์แอร์ชตันเดินเอาส์รูอีเนิน
เอาฟ์แอร์ชตันเดินเอาส์รูอีเนิน (Auferstanden aus Ruinen; ฟื้นฟูขึ้นจากซากปรักหักพัง) เป็นชื่อของเพลงชาติสาธารณรัฐประชาธิปไตยเยอรมัน (เยอรมนีตะวันออก) ตั้งแต่ ค.ศ. 1949 ถึง ค.ศ. 1990
ประวัติ
เนื้อหาของบทเพลงสะท้อนถึงช่วงเริ่มแรกของการแบ่งแยกเยอรมัน ซึ่งในเวลานั้นชาวเยอรมันส่วนมากเห็นว่ากระบวนการรวมพื้นที่เยอรมนีที่ถูกยึดครองทั้งหมดได้ดำเนินไปอย่างเหมาะสมและเป็นธรรมชาติ ด้วยเหตุนี้ บทร้องของเบชเชอร์จึงมีการเน้นความหมายถึง "ความเป็นหนึ่งเดียว" ในหลายจุด และใช้ร่วมกับคำว่า "ปิตุภูมิ" (einig Vaterland) เพื่อสื่อความหมายถึงประเทศเยอรมนีทั้งหมด อย่างไรก็ตาม ในไม่ช้าแนวคิดดังกล่าวก็ไม่เหมาะสมกับบริบทของสงครามเย็นที่ยิ่งอบอวลมากขึ้น โดยเฉพาะอย่างยิ่งหลังการสร้างกำแพงเบอร์ลินโดยรัฐบาลเยอรมนีตะวันออกในปี ค.ศ. 1961
ในปี ค.ศ. 1973 เยอรมนีตะวันออกและเยอรมนีตะวันตกได้เข้าเป็นสมาชิกองค์การสหประชาชาติพร้อมกัน หลังจากมีการเจรจาหลายครั้งระหว่างทั้งสองรัฐบาลเพื่อหารือข้อตกในการได้รับการรับรองสถานภาพร่วมกัน ต่อมาจึงมีการยกคำว่า "เยอรมนี" ออกจากรัฐธรรมนูญของเยอรมนีตะวันออก และมีการใช้เพียงทำนองเพลงชาติบรรเลงสำหรับโอกาสที่เป็นทางการเท่านั้น ไม่มีการประพันธ์บทร้องใหม่ขึ้นมาแทนที่บทร้องของเบเชอร์ ซึ่งยังคงมีการใช้อยู่ในลักษณะไม่เป็นทางการ โดยเฉพาะหลังจากจุดเปลี่ยนทางการเมือง (die Wende) ในช่วงปลาย ค.ศ. 1989 ทันทีที่เกิดความชัดเจนว่าประเทศได้เคลื่อนไหวไปสู่การรวมชาติ สถานีโทรทัศน์ของเยอรมนีตะวันออกได้กลับมาดำเนินการและใช้เพลงนี้เป็นสัญญาณการปิดสถานี (sign-off) ทุกคืน โดยใช้เพลงฉบับขับร้องประกอบการบรรเลงเพลงด้วยวงซิมโฟนีพร้อมภาพประกอบเป็นสถานที่ท่องเที่ยวที่น่าสนใจของเยอรมนีตะวันออก
"เอาฟ์แอร์ชตันเดินเอาส์รูอีเนิน" ได้ยุติความเป็นเพลงชาติเมื่อสาธารณรัฐประชาธิปไตยเยอรมันสลายตัวและเข้าร่วมกับสหพันธ์สาธารณรัฐเยอรมนีในการรวมชาติเยอรมนีเมื่อปี ค.ศ. 1990 ดัสลีดแดร์ดอยท์เชินซึ่งประพันธ์ขึ้นตั้งแต่ ค.ศ. 1841 ได้กลับมาเป็นเพลงชาติของเยอรมนีอันเป็นเอกภาพอีกครั้ง นายกรัฐมนตรีเยอรมนีตะวันออก โลทาร์ เดอ เม็ซซีแอร์ ได้เสนอให้เพิ่มบทร้องของเบชเชอร์รวมเข้าไปในเพลงชาติของเยอรมนีด้วย แต่ข้อเสนอนี้ได้รับการปฏิเสธจากนายกรัฐมนตรีเยอรมนีตะวันตก เฮ็ลมูท โคล
ในช่วงสุดท้ายของการออกอากาศเมื่อวันที่ 2 ตุลาคม ค.ศ. 1990 สถานีวิทยุเบอร์ลินสากล (Radio Berlin International) ซึ่งเป็นสถานีวิทยุนานาชาติของเยอรมนีตะวันออก ได้ใช้เพลงนี้ในฉบับขับร้องเป็นสัญญาณการปิดสถานี
ฮินะ มากิมูระ
ฮินะ มากิมูระ (牧村ひな; ; 1 สิงหาคม ค.ศ. 1995 – ) หรือที่รู้จักในชื่อ นานะ มินามิ (南菜々; ) เป็นนักแสดงเอวีชาวญี่ปุ่น สังกัดที-เพาเวอส์
ประวัติและชีวิตส่วนตัว
เธอเกิดที่จังหวัดเกียวโต เป็นนักแสดงเอวีแบบโลลิ ซึ่งเดบิวต์ใน ค.ศ. 2015 ด้วยชื่อในวงการว่า "นานะ มินามิ" ณ สังกัดแนกซ์
จากนั้น เธอเปลี่ยนชื่อเป็น "ฮินะ มากิมูระ" ในเดือนกันยายนของปีเดียวกัน โดยย้ายสังกัดสู่ที-เพาเวอส์
อีวีเอส เอ็นเทอร์เทนเมนท์
อีวีเอส เอ็นเทอร์เทนเมนท์ หรือ EVS Entertainment เป็นบริษัทผลิตสินค้าประเภท ซีดีและดีวีดีภาพยนตร์ ในประเทศไทย ปัจจุบัน​ยุติกิจการแล้ว
ดีสต์
ดีสต์ (Diest) เป็นเมืองในมณฑลเฟลมิชบราบันต์ของประเทศเบลเยียม ตั้งอยู่ทางตะวันออกเฉียงเหนือของมณฑล มีพื้นที่ติดต่อกับมณฑลลิมเบิร์กทางทิศตะวันออก โดยอยู่ห่างจากกรุงบรัสเซลส์ไปทางตะวันออกเฉียงเหนือประมาณ 60 กิโลเมตร ดีสต์มีประชากรกว่า 23,000 คนอาศัยอยู่ในพื้นที่ 58.2 ตารางกิโลเมตร
ดีสต์เป็นที่ตั้งของเบกีนาฌ 1 ใน 13 แห่งซึ่งพบได้ในเขตฟลามส์ (ฟลานเดอส์) โดยได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก เมื่อปี ค.ศ. 1998 โดยเบกีนาถในดีสต์มีพื้นที่ 4.5 เฮกตาร์
ช่องคอ
ในทางกายวิภาคศาสตร์ ช่องคอ (throat) เป็นส่วนหน้าของคอ ด้านหน้าต่อกระดูกสันหลัง ประกอบด้วยคอหอย (pharynx) และกล่องเสียง (larynx) โครงสร้างที่สำคัญของช่องคอคือฝาปิดกล่องเสียง (epiglottis) ซึ่งเป็นแผ่นที่แยกหลอดอาหาร (esophagus) และท่อลม (trachea) และป้องกันไม่ให้อาหารหรือเครื่องดื่มตกลงไปในท่อลม
ช่องคอประกอบด้วยหลอดเลือดและกล้ามเนื้อคอหอยจำนวนมาก รวมทั้งท่อลมและหลอดอาหาร กระดูกไฮออยด์ (hyoid bone) และกระดูกไหปลาร้า (clavicle) เป็นกระดูกเพียง 2 ชิ้นที่ตั้งอยู่ในช่องคอของสัตว์เลี้ยงลูกด้วยน้ำนม
เอฟเอคอมมิวนิตีชีลด์ 2013
การแข่งขันฟุตบอล เอฟเอคอมมิวนิตีชีลด์ 2013 จัดแข่งขันมาเป็นครั้งที่ 91 ของ เอฟเอคอมมิวนิตีชีลด์,เป็นการแข่งขันฟุตบอลประจำปีในการต่อกรของทีมแชมป์ พรีเมียร์ลีก และทีมแชมป์ เอฟเอคัพ. ครั้งนี้ถูกจัดขึ้นที่ สนามกีฬาเวมบลีย์ ใน กรุงลอนดอน เมื่อวันที่ 11 สิงหาคม พ.ศ. 2556. เกมนี้เป็นการพบกันระหว่าง แชมเปียนส์ของฟุตบอล พรีเมียร์ลีก ฤดูกาล 2012–13, แมนเชสเตอร์ยูไนเต็ด, และ เอฟเอคัพ ฤดูกาล 2012–13 ทีมชนะเลิศ, วีแกน แอธเลติก. ต่อไปนี้การตกชั้นของทีมวีแกนสู่ ฟุตบอลลีกแชมเปียนชิป เพียงไม่กี่วันหลังจากประสบความสำเร็จในถ้วยของพวกเขา, มันเป็นครั้งแรกที่ทีมนอกเหนือจากดิวิชันสูงสุดให้ความสำคัญในคอมมิวนิตี ชีลด์ ตั้งแต่ เวสต์แฮม ยูไนเต็ด ใน ปี ค.ศ. 1980.
แมนเชสเตอร์ยูไนเต็ด ชนะเลิศโล่การกุศลรายการนี้เป็นสมัยที่ 16 ทันทีและรวมเป็นสมัยที่ 20 หลังจากชัยชนะ 2–0 เหนือทีม วีแกน แอทเลติก, จากการทำคนเดียวสองประตูของ โรบิน ฟัน แปร์ซี. โล่การกุศลของฤดูกาลนี้เนที่โดดเด่นโดยเฉพาะอย่างยิ่งสำหรับเกียรติประวัติในฐานะผู้จัดการทีมแมนเชสเตอร์ยูไนเต็ดของ เดวิด มอยส์, ในสิ่งที่เป็นแมตช์แรกของเขาอย่างเป็นทางการin what ในความดูแลของสโมสรหลังจากที่ เซอร์ อเล็กซ์ เฟอร์กูสัน เกษียณตัวเองหลังจบฤดูกาล 2012–13.
กลุ่มอาการสเตอร์จ-เวเบอร์
กลุ่มอาการสเตอร์จ-เวเบอร์ (Sturge-Weber syndrome) เป็นโรคของความผิดปกติแต่กำเนิดของระบบประสาทและผิวหนัง (ฟาโคมาโตซิส) อย่างหนึ่ง มักพบกับการมีปานพอร์ตไวน์บนใบหน้า ต้อหิน อาการชัก ความบกพร่องทางสติปัญญา และหลอดเลือดผิดปกติที่เยื่อหุ้มสมองข้างเดียวกัน (ipsilateral leptomeningeal angioma) ผู้ป่วยโรคนี้จะมีหลอดเลือดผิดปกติบนผิวสมอง ส่วนใหญ่เป็นเพียงด้านเดียว
Decaschistia
Decaschistia เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ อินเดียไปตะวันตก มาเลเซีย ทางเหนือของออสเตรเลีย
สปีชีส์ในสกุล ได้แก่:
ภาษาฆวารัซม์
ภาษาฆวารัซม์ (ฆวารัซม์: زڨاک‌ای خوارزم, zβ'k 'y xw'rzm) เป็นภาษากลุ่มอิหร่านตะวันออกที่สูญแล้ว   ที่มีความใกล้ชิดกับภาษาซอกเดีย ภาษานี้เคยมีผู้พูดในบริเวณฆวารัซม์ (โคแรสเมีย) ซึ่งอยู่ทางตอนล่างของแม่น้ำอามูดาร์ยา ทะเลอารัลตอนใต้ (ส่วนเหนือของประเทศอุซเบกิสถานและบางส่วนของคาซัคสถานและเติร์กเมนิสถานในปัจจุบัน)
ความรู้เกี่ยวกับภาษานี้มีจำกัดและไม่ค่อยมีใครทราบรูปแบบอักษรเก่าเหมือนกับภาษาซอกเดีย โดยมีข้อมูลจากนักวิชาการจากฆวารัซม์อย่างอัลบิรูนีและอัซซามัคชารีไว้ว่า ภาษานี้ยังมีคนใช้ถึงคริสต์ศตวรรษที่ 13 เมื่อมันถูกแทนที่ด้วยภาษาเปอร์เซียและสำเนียงเตอร์กิกในพื้นที่ส่วนใหญ่
วอลเตอร์ บรูโน เฮนนิง นักวิชาการที่สำคัญคนหนึ่ง กำลังทำพจนานุกรมภาษาฆวารัซม์ แต่เสียชีวิตก่อน ทำให้ผลงานยังไม่เสร็จ ภายหลัง D.N. MacKenzie เป็นผู้ตีพิมพ์พจนานุกรมบางส่วนใน ค.ศ. 1971
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสมุทรสาคร
! colspan=2 | พรรค ! คะแนนเสียง ! ร้อยละ
เขต 2
เขตเลือกตั้งที่ 2 ประกอบด้วยอำเภอเมืองสมุทรสาคร (เฉพาะตำบลนาดี) และอำเภอกระทุ่มแบน (ยกเว้นตำบลหนองนกไข่ ตำบลบางยาง และตำบลท่าเสา)
เขต 3
เขตเลือกตั้งที่ 3 ประกอบด้วยอำเภอบ้านแพ้ว อำเภอกระทุ่มแบน (เฉพาะตำบลหนองนกไข่ ตำบลบางยาง และตำบลท่าเสา) และอำเภอเมืองสมุทรสาคร (เฉพาะตำบลบ้านเกาะ ตำบลชัยมงคล ตำบลบางกระเจ้า ตำบลท่าจีน ตำบลบ้านบ่อ ตำบลบางโทรัด ตำบลกาหลง และตำบลนาโคก)
กือรือลิวกา
กือรือลิวกา (Кири́лівка) เป็นนิคมประเภทเมืองแห่งหนึ่งในเขตยากือมิวกา แคว้นซาปอริฌเฌีย ทางภาคใต้ของประเทศยูเครน จากสำมะโน ค.ศ. 2001 นิคมนี้มีประชากร 1,481 คน และจากการประมาณการใน ค.ศ. 2021 นิคมนี้มีประชากร 3,420 คน
กือรือลิวกาได้รับการก่อตั้งขึ้นใน ค.ศ. 1805 ในฐานะที่ตั้งถิ่นฐานของกลุ่มชาติพันธุ์ศาสนาดูโคบาร์
Decarydendron
Decarydendron เป็นสกุลของพืชดอกที่อยู่ในวงศ์ Monimiaceae.
สปีชีส์ในสกุล ได้แก่:
การโจมตีซับเวย์โตเกียวด้วยซาริน
(Tokyo subway sarin attack; 地下鉄サリン事件) เป็นการก่อการร้ายภายในซึ่งเกิดขึ้น ณ โตเกียว ประเทศญี่ปุ่น เมื่อวันที่ 20 มีนาคม ค.ศ. 1995 ผู้ก่อการ คือ สมาชิกลัทธิโอมชินริเกียวซึ่งนัดหมายกันโจมตีห้าจุดในชั่วโมงเร่งด่วน ด้วยการปล่อยสารซารินในรถไฟใต้ดินโตเกียวเมโทรสามขบวนที่เคลื่อนผ่านคาซูมิงาเซกิกับนางาตาโจอันเป็นที่ทำการรัฐสภาญี่ปุ่น ส่งผลให้มีผู้ตาย 13 คน  บาดเจ็บอีก 5,500 คน และสูญเสียการมองเห็นชั่วคราวอีกเกือบ 1,000 คน
หลังเกิดเหตุ ตำรวจบุกจับสมาชิกหลักของลัทธิได้หลายคน ตำรวจยังดำเนินการต่อมาตลอดฤดูร้อน ซึ่งนำไปสู่การจับกุมสมาชิกลัทธินี้กว่า 200 คน รวมถึงอาซาฮาระ ภายหลัง สมาชิกหลัก 13 คน อันรวมถึงอาซาฮาระนั้น ถูกประหารชีวิต ส่วนที่เหลืออีกหลายคนถูกจำคุกตลอดชีวิต การโจมตีครั้งนี้ยังคงเป็นเหตุก่อการร้ายที่คร่าชีวิตผู้คนไปมากที่สุดในประวัติศาสตร์ญี่ปุ่น
รถไฟใต้ดินสายชิโยดะ
ทีมของ นพ. อิกูโอะ ฮายาชิ และ โทโมมิตสึ นีมิ ได้ก่อการปล่อยซารินในรถไฟสายชิโยดะ โดยระหว่างทางไปสถานีเซ็นดางิ นีมิได้ซื้อหนังสือพิมพ์เพื่อห่อขวดซาริน
ขวดดังกล่าวถูกนำไปกำจัดหลังรถไฟเดินรถไปได้ 4 สถานี ที่สถานีคาซูมิงาเซกิ โดยเจ้าหน้าที่ได้นำไปกำจัด ซึ่งเจ้าหน้าที่ดังกล่าวเสียชีวิตในเวลาต่อมาสองราย หลังรถออกจากสถานีคาซูมิงาเซกิ รถได้ไปจอดในสถานีถัดไปเพื่อทำความสะอาด และอพยพผู้โดยสารไปยังที่ปลอดภัย
ในปัจจุบัน อดีต นพ. ฮายาชิ เป็นผู้ก่อการคนเดียวที่ไม่ถูกโทษประหารชีวิต โดยได้ลดโทษเป็นจำคุกตลอดชีวิตเพราะให้การป็นประโยชน์ต่อการจับกุมสมาชิกของลัทธิหลังเหตุการณ์สงบ
รถไฟใต้ดินสายฮิบิยะ
โทรุ โทยาดะ และ คัตสึยะ ทากาฮาชิ คือผู้ก่อการในรถไฟใต้ดินสายฮิบิยะ
โทยาดะเดินทางถึงสถานีนากาเมงูโระ และโดยสารขึ้นรถขบวนแรกเมื่อเวลา 07:59 น. บนรถหมายเลข B711T เขาเลือกนั่งที่นั่งติดประตู และกระทำการเจาะขวดซารินเมื่อรถเข้าจอดที่สถานีรถไฟเอบิซุ รวมเวลาที่เขาอยู่บนรถทั้งหมดเพียงสองนาที ถือเป็นการโจมตีที่เร็วที่สุดในบรรดาเหตุการณ์ทั้งหมด
หลังรถวิ่งไปได้สองสถานี ที่สถานีรถไฟรปปงงิ ผู้โดยสารในขบวนแรกเริ่มรู้สึกถึงพิษซาริน จึงเริ่มเปิดหน้าต่างรถออก จนเมื่อถึงสถานีถัดมา ที่สถานีคามิยะโจ ผู้โดยสารในรถขบวนแรกเริ่มเกิดอาการแพนิก เจ้าหน้าที่จึงได้อพยพผู้โดยสารในขบวนแรกและส่งตัวไปยังโรงพยาบาล ก่อนจะมีการอพยพทั้งขบวนเมื่อจอดที่สถานีถัดไป ที่สถานีคาซูมิงาเซกิ สรุปส่งผลให้มีผู้เสียชีวิต 1 ราย บาดเจ็บสาหัส 532 ราย
ยาซูโอะ ฮายาชิ และ ชิเงโอะ ซูกิโมโตะ กลุ่มสุดท้าย ผู้ซึ่งมีสารซารินจำนวนสามขวด ได้โจมตีสายฮิบิยะอีกช่วงหนึ่ง โดยโดยมีเป้าหมายคือสถานีคิตะเซ็นจู ไปยังสถานีนากะ-เมกูโระ
ซูกิโมโตะโดยสารรถจากสถานีรถไฟอูเอโนะ ขบวนที่สามของวัน หมายเลข A7205 ในเวลา 07:43 น. และเจาะรูขวดซารินทันทีที่รถจอดที่สถานีอากิฮาบาระ สองสถานีถัดจากอูเอโนะ และหลบหนีออกไป
อย่างไรก็ตาม ยังมีซารินบางส่วนนองเจิ่งอยู่บนพื้นขบวนรถ และรถก็เดินทางต่อไปตามปกติ จนเวลาราว 8:10 น. หลังออกจากสถานีฮัตโจโบริ มีผู้โดยสารกดกริ่งฉุกเฉิน รถได้เปลี่ยนทิศการเดินรถและจอดยังสถานีรถไฟสึกิจิ ทันใดที่ผู้โดยสารออกจากขบวนรถ ส่วนหนึ่งได้ล้มลงบนพื้นสถานี และรถหยุดให้บริการทันใด
ในตอนแรกสื่อรายงานว่าเป็นเหตุระเบิดในสถานีรถไฟ หรือการวางระเบิดในขบวนรถไฟ และเจ้าหน้าที่ได้ประกาศให้สายฮิบิยะหยุดให้บริการทั้งสายในเวลา 8:35 น. และอพยพผู้โดยสารและเจ้าหน้าที่ออกจากทุกสถานีในสายฮิบิยะทั้งหมด รวมระยะทาง 5 สถานีที่ซารินถูกปล่อยออกมา มีผู้เสียชีวิต 8 ราย และบาดเจ็บสาหัส 275 ราย
พยางค์
พยางค์ หมายถึงหน่วยหนึ่งขององค์ประกอบในลำดับของเสียงที่ใช้สื่อสารด้วยคำพูด พยางค์โดยทั่วไปเกิดขึ้นจากแกนพยางค์ (syllable nucleus) ซึ่งมักจะเป็นเสียงสระ และอาจมีเสียงขึ้นต้นและเสียงลงท้ายเป็นเสียงพยัญชนะในพยางค์ พยางค์ถูกจัดว่าเป็นส่วนประกอบของคำในการศึกษาระบบเสียงในภาษา (phonology) ซึ่งมีอิทธิพลต่อจังหวะในภาษา ฉันทลักษณ์ ลักษณะคำประพันธ์ รูปแบบการเน้นเสียง เป็นต้น คำหนึ่งคำอาจอบขึ้นจากพยางค์เพียงพยางค์เดียวหรือหลายพยางค์ก็ได้
การเขียนสัญลักษณ์แทนพยางค์เริ่มมีขึ้นเมื่อไม่กี่ร้อยปีก่อนที่จะมีการใช้ตัวอักษรขึ้นเป็นครั้งแรก สัญลักษณ์แทนพยางค์ในสมัยนั้นถูกบันทึกลงบนแผ่นจารึกเมื่อประมาณ 2,800 ปีก่อนคริสตกาลโดยชาวสุเมเรียน สิ่งนี้เป็นตัวผลักดันให้อักษรภาพที่เขียนกันมาแต่เดิมถูกเปลี่ยนเป็นการเขียนแทนพยางค์ ซึ่งเป็นก้าวหนึ่งที่สำคัญในประวัติศาสตร์ของระบบการเขียน
คุณลักษณะทางฉันทลักษณ์
คุณลักษณะทางฉันทลักษณ์ (suprasegmental) คือคุณที่ทำให้พยางค์ออกเสียงต่างไปจากปกติ ซึ่งไม่ใช่การเพิ่มเสียงใหม่ที่ทำให้โครงสร้างพยางค์เปลี่ยนไป คุณลักษณะดังกล่าวประกอบด้วยการเน้นเสียง (stress) และวรรณยุกต์ (tone)
โครงสร้างพยางค์มักมีการเน้นเสียงอยู่บ่อยๆ ตัวอย่างเช่นในภาษาที่ใช้อักษรละติน น้ำหนักพยางค์ (syllable weight) โดยปกติคือตัวบ่งบอกการเน้นเสียงในพยางค์ พยางค์หนึ่งจะถือว่าเป็นพยางค์หนักเมื่อเข้าสู่เงื่อนไขอย่างน้อยหนึ่งข้อต่อไปนี้ ซึ่งแต่ละข้อถูกจัดว่ามี 2 มอรา (mora)
บางครั้งความยาวพยางค์ (syllable length) ก็ถูกจัดว่าเป็นคุณลักษณะทางฉันทลักษณ์อีกอันหนึ่ง เช่นในภาษากลุ่มเจอร์มานิก เสียงสระจะยาวขึ้นก็ต่อเมื่อเสียงพยัญชนะสั้น และจะสั้นลงก็ต่อเมื่อเสียงพยัญชนะยาว เป็นต้น อย่างไรก็ตาม พยางค์อาจถูกวิเคราะห์ว่าเป็นการประกอบขึ้นจากหน่วยเสียง (phoneme) ที่สั้นและยาวแตกต่างกัน ซึ่งความยาวของเสียงพยัญชนะและเสียงสระแยกจากกันอย่างอิสระ ดังเช่นภาษาฟินแลนด์และภาษาญี่ปุ่น จึงไม่เป็นคุณลักษณะทางฉันทลักษณ์
สระคลาย (lax vowel) สามารถเกิดขึ้นได้เฉพาะพยางค์ปิดในภาษากลุ่มเจอร์มานิกส่วนใหญ่ ดังนั้นเสียงสระนี้จึงถูกเรียกอีกอย่างหนึ่งว่าพยางค์หยุด ตรงข้ามกับสระเกร็ง (tense vowel) เพราะเกิดขึ้นในพยางค์เปิด โดยทั้งสองกรณีไม่เกี่ยวข้องกับความยาวพยางค์
ข้อกำหนดของการเรียงหน่วยเสียง
กฎเกณฑ์ของการเรียงหน่วยเสียง (phonotactics) เป็นตัวบ่งบอกว่าเสียงใดที่อนุญาตหรือไม่อนุญาตให้มีในโครงสร้างพยางค์ ภาษาอังกฤษอนุญาตให้มีพยางค์ที่ซับซ้อนมากๆ ได้ บางพยางค์อาจมีต้นพยางค์สามเสียง (string, splash) หรือในบางโอกาสก็มีท้ายพยางค์สี่เสียง (prompts) เป็นต้น แต่ในภาษาอื่นหลายภาษาก็มีข้อจำกัดที่เพิ่มขึ้น เช่น ภาษาไทยกำหนดให้มีต้นพยางค์มากที่สุดสองเสียงดังเห็นได้จากคำควบกล้ำ ส่วนภาษาญี่ปุ่นกำหนดให้เสียง ん /n/ เป็นเสียงท้ายพยางค์เท่านั้น และใช้พยัญชนะหลายตัวประกอบเข้าด้วยกันเพื่อแทนต้นพยางค์เพียงเสียงเดียว
ภาษาฮีบรู ภาษาอาหรับ และสำเนียงอื่นของภาษาเยอรมัน ได้กำหนดว่าพยางค์จะต้องมีเสียงแทนต้นพยางค์เสมอ ตัวอย่างเช่นคำว่า อิสราเอล, อะบราฮัม, โอมาร์, อาลี, อับดุลลาห์ พยางค์แรกของทุกคำจะต้องขึ้นต้นด้วยพยัญชนะเสียงกักหรือเสียดสีในช่องเส้นเสียงหรือคอหอย ซึ่งเสียงกักในช่องเส้นเสียงคือเสียง อ /ʔ/ ในภาษาไทย
การเรียงหน่วยเสียง เป็นการศึกษาโครงสร้างพยางค์ในระดับรายละเอียดปลีกย่อย ซึ่งมีเป้าหมายที่จะสำรวจว่าพยางค์ในภาษาหนึ่งๆ สามารถจัดรูปแบบอย่างดีได้อย่างไร ส่วนในระดับโดยรวมเป็นการศึกษาเพื่อพิจารณาข้อกำหนดบนความเป็นไปได้ในการผสมผสานพยางค์เข้าด้วยกัน ตำแหน่งของการเกิดพยางค์ และการเรียงลำดับของคำที่เป็นไปได้ เรียกว่า การศึกษาการเรียงพยางค์ (syllabotactics)
ภาษาไร้พยางค์
การเขียนพยางค์ให้ออกมาเป็นสัญกรณ์ เป็นเรื่องที่ไม่ง่ายนักสำหรับภาษาที่อนุญาตให้มีเสียงพยัญชนะต่อเนื่องกันโดยไม่มีเสียงสระหรือเสียงสั่นรัวเลย, ออกเสียงไม่ได้ เช่นภาษากลุ่มซาลิช (Salishan) กับภาษากลุ่มวาคาช (Wakashan) ในแถบชายฝั่งทางทิศตะวันตกเฉียงเหนือของทวีปอเมริกาเหนือ ต่อไปนี้เป็นตัวอย่างของวลีที่มีแต่เสียงปิดกั้น (obstruent) ของ ภาษา Nuxálk ซึ่งเป็นภาษาหนึ่งในกลุ่มซาลิช
ในการสำรวจข้างต้นนี้ คำว่า [ʦ’ktskʷʦ’] อาจแบ่งออกได้เป็น 0, 2, 3, 5, หรือ 6 พยางค์ก็ได้ขึ้นอยู่กับวิธีการที่ใช้วิเคราะห์ วิธีหนึ่งคือการถือเอาว่าเสียงสระและเสียงพยัญชนะทุกตัวสามารถเป็นแกนพยางค์ได้ อีกวิธีหนึ่งก็ให้บางส่วนเป็นแกนพยางค์ และอีกวิธีหนึ่งก็เห็นว่าไม่มีพยางค์อยู่เลยเพราะไม่มีเสียงสระ
ปรากฏการณ์เดียวกันนี้ก็มีเกิดขึ้นในภาษากลุ่มเบอร์เบอร์ (Berber) ในทวีปแอฟริกา และภาษากลุ่มมอญ-เขมร (Mon-Khmer) หรือแม้แต่ภาษาอังกฤษบางคำก็ไม่มีเสียงสระเช่นคำว่า shh (ให้เงียบ) และ psst (เสียงเพื่อเรียกร้องความสนใจ)
ทางหลวงแผ่นดินหมายเลข 2400
ทางหลวงแผ่นดินหมายเลข 2400 สายเอราวัณ-หนองหิน เป็นถนนขนาด 2 - 3 ช่องจาราจร เชื่อมต่อระหว่าง อำเภอเอราวัณ กับ อำเภอผาขาว บางส่วนของอำเภอนาวัง จังหวัดหนองบัวลำภู และอำเภอหนองหิน จังหวัดเลย เข้าด้วยกัน มีปลายทางทิศตะวันออกบนถนนมลิวรรณ หรือทางหลวงแผ่นดินหมายเลข 201 ในอำเภอหนองหิน จังหวัดเลย และสิ้นสุดที่สี่แยกเอราวัณ ในเทศบาลตำบลผาอินทร์แปลง อำเภอเอราวัณ จังหวัดเลย
ประวัติ
เดิมทางหลวงสายนี้มีอยู่ 2 ช่วง ช่วงเอราวัณ - โนนป่าซางเคยเป็นส่วนหนึ่งของทางหลวง ร.พ.ช. ที่เชื่อมต่อระหว่าง บ้านเอราวัณ ในเขตเทศบาลตำบลผาอินทร์แปลง อำเภอเอราวัณ กับ บ้านโนนป่าซาง ในพื้นที่ตำบลโนนป่าซาง อำเภอผาขาว และทางหลวงแผ่นดินหมายเลข 2141 (ช่วงโนนป่าซาง - หนองหิน เดิม) หลังจากที่กรมการเร่งรัดพัฒนาชนบทได้ถูกยุบแล้วนั้น กรมทางหลวงได้กำหนดรวมทางหลวงร.พ.ช. สาย เอราวัณ - โนนป่าซาง กับทางหลวงสาย หนองหิน - โนนป่าซาง (ทางหลวงหมายเลข 2141 เดิม) มาเป็นส่วนหนึ่งของทางหลวงแผ่นดินหมายเลข 2400 จึงสังเกตได้จากสะพานข้ามลำห้วยต่างๆแบบรั้วแบริเออร์ซึ่งเป็นสะพานตามมาตรฐานของกรมเร่งรัดพัฒนาชนบทอยู่ตามสาย เอราวัณ - โนนป่าซาง ที่เป็นทางหลวง ร.พ.ช เดิม
ในปี 2563 กรมทางหลวงได้มีการขยายทางหลวงสายนี้ขื้นเป็น 3 ช่องจราจร ในบริเวณบ้านผาซำบอน และบริเวณต่อเขตเทศบาลตำบลหนองหินเป็น 4 ช่องจราจร (จากเดิม 6 ช่องจราจรแบบไม่มีเกาะกลาง) และได้ติดตั้งไฟส่องสว่างตลอดทาง
Decarya
Decarya เป็นสกุลของพืชดอกที่อยู่ในวงศ์ Didiereaceae. มีเพียงสปีชีส์เดียวคือ Decarya madagascariensis Choux
ถิ่นกำเนิดของมันคือ มาดากัสการ์
สมาพันธ์วอลเลย์บอลยุโรป
สมาพันธ์วอลเลย์บอลยุโรป (Confédération Européenne de Volleyball) หรือชื่อย่อ CEV เป็นองค์กรที่ดูแลการแข่งขันกีฬาวอลเลย์บอลในทวีปยุโรป สำนักงานใหญ่ตั้งอยู่ในกรุงลักเซมเบิร์ก ประเทศลักเซมเบิร์ก
สมาชิก
ณ ปี ค.ศ. 2007 สหพันธ์ต่อไปนี้เป็นสมาชิกสมาพันธ์
โรซาลาแห่งอิตาลี
โรซาลาแห่งอิตาลี หรือ โรซาลาแห่งลอมบาร์ดี หรือ โรซาลาแห่งอิฟเรีย หรือ ซูซานนาแห่งอิฟเรีย เป็นเคานเตสแห่งฟลานเดอร์ส์และพระราชินีคู่สมรสแห่งฝรั่งเศส พระองค์เป็นผู้สำเร็จราชการแผ่นดินแห่งฟลานเดอร์ส์ในปี ค.ศ. 987 – 988 ในช่วงวัยเยาว์ของบุตรชาย
ชีวประวัติ
โรซาลา (ซูซานนา) เสด็จพระราชสมภพในช่วงระหว่างปี ค.ศ. 950 – 960 เป็นพระธิดาของพระเจ้าเบเรนการ์แแห่งอิฟเรีย กษัตริย์แห่งอิตาลี พระมารดาของพระองค์คือวิลลาแห่งทัสคานี บุตรสาวของโบโซ มาร์เกรฟแห่งทัสคานี กับภรรยา ในปี ค.ศ. 968 พระองค์แต่งงานกับอาร์นูล์ฟที่ 2 เคานต์แห่งฟลานเดอร์ส์ เมื่อสามีตาย พระองค์ทำหน้าที่เป็นผู้สำเร็จราชการแผ่นดินให้บุตรชายน้อย
เมื่อวันที่ 1 เมษายน ค.ศ. 988 พระองค์แต่งงานครั้งที่สองกับรอแบร์ต์ผู้ศรัทธา เร็กซ์ ฟิลิอุส ที่อายุน้อยกว่ามาก การแต่งงานถูกจัดแจงขึ้นโดยพระบิดาของรอแบร์ต์ อูก กาเปต์ อ้างอิงตามบันทึกอันเป็นที่ถกเถียง โรซาลามีมงเตรยล์ กับปงธิวเป็นสิดสอนติดตัวมาให้พระสวามี หลังการแต่งงาน โรซาลาได้รับชื่อว่า ซูซานนา และเป็นพระราชินีคู่สมรสของกษัตริย์ผู้ร่วมปกครอง รอแบร์ต์ ภายใต้กษัตริย์อาวุโส อูก กาเปต์ ตั้งแต่ปี ค.ศ. 991/992 สองสามีภรรยาแยกกันอยู่เป็นหลักเนื่องจากโรซาลานั้นแก่ เกินกว่าจะมีบุตรเพิ่มได้และทั้งคู่ไม่มีความสุขในชีวิตแต่งงาน
ทว่าเมื่อพ่อสามีสิ้นพระชนม์ในปี ค.ศ. 996 รอแบร์ต์ทอดทิ้งพระองค์อย่างสมบูรณ์ ทรงปรารถนาที่จะอภิเษกสมรสกับอบร์ธาแห่งเบอร์กันดีแทนที่โรซาลา การแต่งงานดังกล่าวไม่ชอบด้วยกฎหมายเพราะเป็นญาติที่ใกล้ชิดกันเกินไป รอแบร์ต์จึงแต่งงานครั้งที่สามในปี ค.ศ. 1003 กับกงสต็องส์แห่งอาร์ลส์ที่มีพระโอรสธิดาให้พระองค์เจ็ดคน
โรซาลาเกษียณตัวกลับไปอยู่ที่ฟลานเดอร์ส์ที่พระองค์สิ้นพระชนม์และถูกฝัง รอแบร์ต์ได้สิทธิ์ในการควบคุมสินสอดของโรซาลา
การแต่งงาน
โรซาลาแต่งงานครั้งแรกกับอาร์นูล์ฟที่ 2 เคานต์แห่งฟลานเดอร์ส์ ทั้งคู่มีบุตรด้วยกัน ดังนี้
การแต่งงานครั้งที่สองกับพระเจ้ารอแบร์ต์ที่ 2 แห่งฝรั่งเศสไม่มีพระโอรสธิดา
อ้างอิง
1003
กว๋อเน่ยถ่งอีคานฮ่าว
กว๋อเน่ยถ่งอีคานฮ่าว (&hairsp;) หรือ "หมายเลขสิ่งตีพิมพ์รวมภายในประเทศ" เป็นรหัสที่จัดทำขึ้นโดยสำนักบริหารสื่อมวลชนและสิ่งพิมพ์ของสาธารณรัฐประชาชนจีน (&hairsp;) สำหรับหนังสือพิมพ์และวารสารที่ตีพิมพ์ในสาธารณรัฐประชาชนจีนในรูปแบบที่กำหนด
กว๋อเน่ยถ่งอีคานฮ่าว ประกอบด้วยรหัสประเทศซึ่งจีนคือ CN รหัสพื้นที่ 2 หลัก ตามด้วยยัติภังค์ "-" และหมายเลขประจำสิ่งตีพิมพ์ 4 หลักและอาจตามด้วยเครื่องหมาย "/" และรหัสหมวด 2 หลัก โดยสิ่งพิมพ์ประเภทวารสารจะกำหนดอักษรตัวแรกของรหัสหมวดตามมาตรฐาน "การจำแนกหนังสือของห้องสมุดจีน" เช่น หมวด G คือประเภทวารสารการศึกษาและวัฒนธรรม, หมวด O วารสารวิทยาศาสตร์ธรรมชาติ, หมวด T วารสารเทคโนโลยีอุตสาหกรรม เป็นต้น สำหรับประเภทหนังสือพิมพ์จะไม่มีการเพิ่มหมายเลขหมวด ตัวอย่างเช่น หมายเลขสิ่งตีพิมพ์รวมภายในประเทศของ เป่ย์จิงหวั่นเป้า (&hairsp;; Beijing Evening News) คือ: CN11-0106
Decalepidanthus
Decalepidanthus เป็นสกุลของพืชดอกที่อยู่ในวงศ์ Boraginaceae.
สปีชีส์ในสกุล ได้แก่:
Trunk
Trunk สามารถหมายถึง
มุฮัมมัด อับดุชชาฟี
มุฮัมมัด อับดุชชาฟี (محمد عبد الشافي; เกิด 1 กรกฎาคม ค.ศ. 1985) เป็นนักฟุตบอลชาวอียิปต์ ปัจจุบันลงเล่นตำแหน่งแบ็คซ้ายให้กับสโมสรฟุตบอลอัลอะฮ์ลีในซาอุดีโปรเฟสชันนัลลีกและทีมชาติอียิปต์
อับดุชชาฟีติดทีมชาติครั้งแรกเมื่อวันที่ 31 ธันวาคม ค.ศ. 2009 และได้เข้าร่วมแข่งขันแอฟริกาคัพออฟเนชันส์ 2010 เขาทำประตูแรกในนามทีมชาติในรอบรองชนะเลิศที่อียิปต์เอาชนะชนะแอลจีเรีย 4–0 และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
วายดิดเดอะชิกเกนครอสเดอะโรด?
"ทำไมไก่ถึงข้ามถนน?" (Why did the chicken cross the road?) เป็นหนึ่งในมุกตลกหลักที่มักมีคำตอบว่า "เพื่อข้ามไปอีกฝั่งหนึ่ง" มันเป็นตัวอย่างของแอนตี-ฮิวเมอร์ (anti-humor) ซึ่งเป็นมุขที่ผู้ฟังคาดหวังถึงพันช์ไลน์ (punchline; มุก) แต่มันให้คำตอบเป็นความจริง "ทำไมไก่ถึงข้ามถนน?" จึงกลายเป็นมุกตัวอย่างทั่วไปที่มีรูปแบบเฉพาะ ซึ่งผู้คนมักรู้คำตอบแล้ว และถูกเปลี่ยนแปลงและเล่นซ้ำไปหลายรอบในประวัติศาสตร์
ประวัติ
มันมีทั้ง 'เชาวน์ปัญญา และการเล่นสำนวน' ซึ่ง ดูแล้ว เหมือนกับปริศนาคำทาย แต่หาได้เป็นเช่นนั้นไม่. ดังเช่นประโยคนี้: 'ทำไมไก่ถึงข้ามถนน?['] นี่คุณ 'อยู่ห่างจากตัวเมืองหรือ?' คุณ 'ยอมแพ้ไหม?' ถ้าอย่างนั้นแล้ว: 'เพราะว่ามันต้องการข้ามไปอีกฝั่งหนึ่งไง!'
ในทศวรรษที่ 1890s มีการเล่นคำของมุกนี้ในวารสาร Potter's American Monthly: ทำไมไก่ไม่ควรข้ามถนน? เพราะว่าอาจจะมีไก่ตามมาเรื่อย ๆ
รูปแบบ
"ทำไมไก่ถึงข้ามสนามเด็กเล่น? เพื่อขึ้นไปที่สไลเดอร์อันต่อไป" "ทำไมหมากฝรั่งถึงข้ามถนน? มันติดอยู่ที่เท้าของไก่"
"ทำไมวาฬถึงข้ามมหาสมุทร? เพื่อข้ามไปอีกคลื่นหนึ่ง"
ในแบบคณิตศาสตร์มักถามว่า "ทำไมไก่ถึงข้ามแถบเมอบิอุส?" "เพื่อไปฝั่งเดียวกัน"
อีกรูปแบบหนึ่งคือ มันอาจจะล้อเลียนถึงบุคคล หรือพฤติกรรมของบุคคลหนึ่ง ตัวอย่างเช่น: ทำไมไก่ถึงข้ามถนน?
วัดหนองโสน
วัดหนองโสน ตั้งอยู่เลขที่ 27 บ้านหนองโสน  หมู่ที่ 4 ตำบลสนับทึบ อำเภอวังน้อย จังหวัดพระนครศรีอยุธยา พื้นที่ตั้งวัดเป็นที่ราบ
ประวัติ
วัดหนองโสนสร้างขึ้นเป็นวัดเมื่อปีพุทธศักราช 2395 จากเดิมที่ผู้มีจิตศรัทธา บริจาคที่ดินสร้างเป็นวัด ในเนื้อที่ 7 ไร่ ต่อมาในปีพุทธศักราช  2514  ได้รับมอบที่ดินจาก พระครูสรกิจพิจารณ์ รองเจ้าคณะอำเภอหนองแค จังหวัดสระบุรี จำนวน 2 ไร่ 3 งาน 60 ตารางวา โดยมีจุดประสงค์เพื่อจะให้สร้างอุโบสถหลังใหม่ และต่อมาพระครูโสภณศาสนกิจ(พยนต์ ฐานรโต) เจ้าอาวาส ได้ซื้อที่ดินที่ติดกับวัดเพิ่มเติมอีก  เพื่อประโยชน์กิจทางศาสนา  ปัจจุบันนี้ ทางวัดหนองโสนมีเนื้อทีรวมทั้งหมด 15 ไร่ 1 งาน 58 ตารางวา ได้รับพระราชทานวิสุงคามสีมาใหม่ เมื่อวันที่ 16 มิถุนายน ปีพุทธศักราช 2549 มีเขตวิสุงคามสีมา กว้าง 22 เมตร ยาว 40 เมตร.
หอดูดาวแห่งชาติ
หอดูดาวแห่งชาติ โดยทั่วไปแล้วหมายถึงหอดูดาวหรือหน่วยงานทางด้านดาราศาสตร์ที่มีความสำคัญของแต่ละประเทศ ได้แก่
ชอสต์กา
ชอสต์กา (Шо́стка) เป็นนครในแคว้นซูมือ ทางภาคตะวันออกเฉียงเหนือของประเทศยูเครน ตั้งชื่อตามแม่น้ำชอสต์กาซึ่งเป็นลำน้ำสาขาของแม่น้ำแดสนา นครนี้เป็นศูนย์กลางการบริหารของเขตชอสต์กาในแคว้นเดียวกัน นอกจากนี้ยังเป็นศูนย์กลางของอุตสาหกรรมเคมีและผลิตภัณฑ์นม ประมาณกันว่าใน ค.ศ. 2021 ชอสต์กามีประชากร 73,197 คน
มาร์กาเร็ต ลิน เซเวียร์
มาร์กาเร็ต ลิน เซเวียร์ (Margaret Lin Xavier; 29 พฤษภาคม พ.ศ. 2441 – 6 ธันวาคม พ.ศ. 2475) หรือ คุณหญิงลิน ศรีวิสารวาจา เป็นแพทย์ชาวไทย ถือเป็นแพทย์หญิงชาวไทยคนแรกที่ได้ปริญญาแพทยศาสตร์
ประวัติ
มาร์กาเร็ต ลิน เซเวียร์ เกิดที่บ้านเชิงสะพานพิทยเสถียร ทางฝั่งตะวันออกของคลองผดุงกรุงเกษม ตำบลมหาพฤฒาราม อำเภอบางรัก จังหวัดพระนคร เป็นบุตรีของพระยาพิพัฒนโกษา (เศเลสติโน ซาเวียร์) ปลัดทูลฉลองกระทรวงการต่างประเทศในสมัยรัชกาลที่ 5 และรัชกาลที่ 6 ซึ่งต่อมาดำรงตำแหน่งอัครราชทูตไทยประจำประเทศอิตาลี ส่วนมารดาชื่อ กิมกี ศึกษาที่โรงเรียน Convent of the Sacred Heart ที่ปีนัง จากนั้นย้ายตามบิดาที่ต้องไปรับราชการในยุโรป ศึกษาที่ Clark’s Commercial College ณ กรุงลอนดอน ประเทศอังกฤษ และศึกษาต่อในหลักสูตรสำหรับเตรียมสอบเข้ามหาวิทยาลัย จนสอบติดที่ London School of Medicine for Women และที่โรงพยาบาล Royal Free ตามลำดับ จนได้รับปริญญา M.B., B.S., M.R.C.S. และ L.R.C.P. เธอกลับสยามเมื่อปี พ.ศ. 2467 ทำงานที่แผนกความผาสุกของเด็กและทารก ในกองกลางหน่วยที่ 1 สภากาชาดไทย รวมถึงปฏิบัติหน้าที่ประจำสุขศาลาบางรัก หมอลินในวัย 26 ปี ได้รับอนุญาตจากสภากาชาดไทยให้ประกอบโรคศิลป์โดยกิจการส่วนตัวได้ จึงเป็นแพทย์หญิงคนแรกที่เปิดคลินิกได้ โดยมีคลินิกที่ชื่อ อุณากรรณ ตั้งอยู่บนถนนสี่พระยา ที่เป็นที่นิยมในหมู่สตรี
เธอสมรสกับพันเอกพระยาศรีวิสารวาจา (เทียนเลี้ยง ฮุนตระกูล) มีบุตรธิดา 3 คน ได้แก่ นายกิตติรัต ศรีวิสารวาจา, ท่านผู้หญิงมนัสนิตย์ วณิกกุล และท่านผู้หญิงสาวิตรี ศรีวิสารวาจา
หมอลินรักษาคนไข้ในทุกชนชั้น ไม่ใช่เพียงเฉพาะชนชั้นสูง คนไข้จำนวนมากของเธอเป็นโสเภณีที่ยากจนที่เธอให้การรักษาโดยไม่คิดค่าตอบแทน แม้หมอลินจะอยู่ในช่วงให้นมบุตร ก็ยังคงทำงาน เธอให้นมบุตรด้วยตนเอง ซึ่งในยุคนั้นมารดามักไม่ได้ให้นมบุตรด้วยตัวเอง โดยจะจ้างแม่นมให้นมแทน
คุณหมอลินป่วยหนักด้วยโรคมันสมองอักเสบรวมถึงไข้หวัดใหญ่เข้าแทรก เสียชีวิตเมื่อวันที่ 6 ธันวาคม พ.ศ. 2475 ด้วยวัย 34 ปี
ไส้กรอกอีสาน
ไส้กรอกอีสาน เป็นการถนอมอาหารแบบอีสานประเภทหนึ่ง แต่เดิมใช้เนื้อที่เหลือจากการล้มวัวและมีคุณภาพต่ำกว่าเนื้อที่ใช้ทำหม่ำ นำมาผสมกับข้าวเหนียว กระเทียมและเกลือ ยัดใส่ลงในไส้ที่ทำความสะอาดแล้ว หมักไว้ 3-4 วันจนมีรสเปรี้ยว จุลินทรีย์ที่เกี่ยวข้องในการหมัก พบว่าในช่วงแรกพบ Pediococcus cerevisiae เมื่อหมักต่อไปจนความเป็นกรดด่างต่ำกว่า 5 จะพบเชื้อ Lactobacillus sp.
Desmopsis
Desmopsis เป็นสกุลของพืชดอกที่อยู่ในวงศ์ Annonaceae.
ถิ่นกำเนิดของมันคือ เม็กซิโก ไป โคลัมเบีย คิวบา
สปีชีส์ในสกุล ได้แก่:
ตุ๊กตาดัล
ตุ๊กตาดัล หรือ เดล (DAL; ) คือ ตุ๊กตาที่มีระบบข้อต่อทั้งตัว ซึ่งจัดจำหน่ายโดยบริษัท จุน แพลนนิ่ง (JUN Planning) ของประเทศญี่ปุ่น ที่จำหน่ายทั้ง พิวลิป (Pullip) ดัล (DAL) แทยัง (Taeyang) นามุ (Namu) Byul (พยอล) ลิตเติ้ล พิวลิป (Little Pullip) ลิตเติ้ล ดัล (Little DAL) เจ ดอลล์ (J-Doll) และบีเจดี ไอ (BJD Ai) ออกแบบโดยบริษัท ชูชาง ชุนฮา (Chunsang Chunha) ของประเทศเกาหลี ผลิตออกมาในปี ค.ศ. 2006 แต่ปัจจุบันบริษัทกรู๊ฟ อิน (Groove Inc.) เข้ามาจัดจำหน่ายแทน เนื่องจากบริษัท จุน แพลนนิ่ง (Jun Planning) ล้มละลาย ซึ่งนำทีมโดยนักออกแบบตุ๊กตาที่ชื่อ  แมงโก ปาร์ค(Ms.Mango Park)และแมงโก ปาร์ค เป็น CEO บริษัทกรู๊ฟ อิน (Groove Inc.)
ตุ๊กตาดัลเป็นหนึ่งในตุ๊กตาที่เป็นระบบข้อต่อ ที่ทางบริษัท จุน แพลนนิ่งจัดจำหน่าย โดยวางคาแร็กเตอร์ของตุ๊กตาดัลให้เป็นน้องสาวของตุ๊กตาแทยัง และยังเป็นคู่ปรับกับตุ๊กตาพิวลิป ซึ่งเป็นคนรักของพี่ชาย ซึ่งเกิดเดือนกุมภาพันธ์ ที่โซล ประเทศเกาหลีใต้ เติบโตในเมืองมิลาน ประเทศอิตาลี เกิดในครอบครัวที่พ่อมีอาชีพเป็นเจ้าของร้านขายเครื่องดนตรีสุดหรู สัญชาติอังกฤษ แม่มีอาชีพเป็นสถาปนิก สัญชาติเกาหลี เธอจึงเป็นลูกครึ่งอังกฤษ-เกาหลี สัญชาติเกาหลี เธอเป็นคนอ่อนไหวและบอบบาง มีนิสัยค่อนข้างดื้อ ชอบเข้าสังคม และหวงพี่ชายมาก ชอบรับประทานอาหารเกาหลี ปัจจุบันอาศัยอยู่ ณ เมืองมิลาน ประเทศอิตาลี ศึกษาที่โรงเรียน Korean School และเป็นสมาชิกของชมรมเทนนิส เธอเป็นที่รู้จักในโรงเรียนของเธอ ยามว่างเธอมักจะวาดรูปและนำรูปที่วาดขึ้นแสดงในบล็อกของเธอ ซึ่งได้รับความนิยมมากในหมู่นักเรียนและแฟนคลับมากมาย เธอมีเพื่อนสนิทชื่อพยอล (Byul) ชื่อตามภาษาเกาหลี แปลว่า ดวงดาว
ลักษณะของตุ๊กตาดัล
มีลักษณะเป็นตุ๊กตาข้อต่อ (แต่ไม่จัดอยู่ในหมวด BJD (Ball Joint Dolls)เพราะวัสดุเป็นพลาสติก ABS ไม่ใช่เรซิน) ซึ่งสามารถหมุนได้ทั้งตัว ด้านหลังหัวมีก้านปรับให้ตากลอกซ้ายขวาได้ แต่สำหรับ พิวลิป และแทยังมีปุ่ม 2 ปุ่มด้านหลังเพื่อกดให้หลับตาได้ แต่ไม่สามารถเปลี่ยนสีได้ 4 สีเหมือนตุ๊กตาบรายธ์ ดัลมีขนาดประมาณเพียง 26.3 เซนติเมตร ในขณะที่พิวลิปมีขนาด 29 เซนติเมตร แทยังและนามูมีขนาด 31 และ 35 เซนติเมตร ตามลำดับ และพิวลิปตัวจิ๋วและดัลตัวจิ่วมีขนาด 4.5 นิ้ว
นอกจากตุ๊กตาดัลแล้ว ตุ๊กตาในระบบข้อต่อของบริษัท จุน แพลนนิ่งยังมีการผลิตครอบครัวและเพื่อนของตุ๊กตาดัลอีกด้วย
ตุ๊กตาทุกรุ่นมักจะมีการวางลักษณะและคาแร็กเตอร์ให้สอดคล้องกัน เช่น ตัวละครจากนิยายเรื่องเดียวกัน เป็นต้น ซึ่งส่วนใหญ่แล้วทั้งตุ๊กตาดัล แทยัง พิวลิป และพยอล จะมีกำหนดออกวางจำหน่ายในทุก ๆ เดือน สำหรับการแต่งตัวให้กับตุ๊กตาดัล สามารถแต่งตัวได้ตามใจผู้เล่น หรือหากต้องการเปลี่ยนรูปแบบการแต่งหน้าก็สามารถทำได้โดยการแต่งหน้าใหม่ อาจจะทำเองหรือส่งให้กับผู้เชียวชาญเป็นผู้ลงมือให้ หากต้องการเปลี่ยนทรงผมสามารถเปลี่ยนวิกได้เช่นกัน สำหรับเสื้อผ้า ปัจจุบันมีให้เลือกหลากหลาย สามารถใส่กับตุ๊กตาชนิดอื่น ๆ ได้ เช่น เสื้อผ้าของตุ๊กตาบรายธ์ เป็นตัน
พระราชบัญญัติการทวงถามหนี้ พ.ศ. 2558
'''พระราชบัญญัติการทวงถามหนี้ พ.ศ. 2558''' พระราชบัญญัติที่เกี่ยวกับการทวงถามหนี้ฉบับแรกของประเทศไทย พระบาทสมเด็จพระปรมินทรมหาภูมิพลอดุลยเดชทรงลงพระปรมาภิไธยเมื่อวันอังคารที่ 3 มีนาคม 2558 และมีการประกาศใช้ในราชกิจจานุเบกษาเมื่อวันที่ 6 มีนาคม 2558
ซึ่งสาระสำคัญของพระราชบัญญัติฉบับนี้คือให้ผู้ประกอบธุรกิจทวงถามหนี้ต้องจดทะเบียนให้ถูกต้องตามกฎหมายกับกระทรวงมหาดไทย โดยมี คณะกรรมการกำกับการทวงถามหนี้ ซึ่งตั้งขึ้นตามพระราชบัญญัติฉบับนี้คอยทำหน้าที่กำกับการทวงถามหนี้ของผู้ประกอบธุรกิจทวงถามหนี้
เบลนดา
เบลนดา (Blenda) เป็น วีรสตรีในตำนานของสวีเดน (Blendasägnen) จากเมืองสมาแลนด์ (Småland) เบลนดานำผู้หญิงในชนบทแห่งเหมือง Värend ให้โจมตีกองทับปล้นสะดมชาวเดนิช และสังหารผู้บุกรุก
ตำนาน
ตำนานกล่าวว่า เหตุการณ์เกิดขึ้นในช่วงยุกของอัลลี (Alle) ผู้เป็นพระราชาของกีธส์ (Geats) ขณะเขานำกองทับชาวกีธส์ไปโจมตีประเทศนอร์เวย์ ราชาอัลลีนำกองทับไปทั้งทางตะวันตกและใต้ของกีธส์ในเมืองสมาแลนด์ และผู้ชายจำนวนมากเดินทางไปประเทศนอร์เวย์ ทำให้พื้นที่ขาดการป้องกัน
เมื่อชาวเดนิชรู้ว่าเมืองสมาแลนด์ขาดการป้องกัน พวกเขาจึงใช้โอกาสนี้เพื่อโจมตี เบลนดาเป็นผู้หญิงในชนชั้นสูงในกลุ่มคองกา (Konga Hundred) เธอตัดสินใจที่จะส่งไม้กางเขนปลุกระดม (fiery cross) ที่ใช้เป็นอาณัติสัญญาณเรียกพวกพ้องมาทำการรบ ไปยังเหล่าผู้หญิงในกลุ่มคองกา อัลโบ Kinnevald Norrvidnge และ Uppvidinge กองทับหญิงรวมตัวกันที่ Brávellir
เหล่าผู้หญิงเผชิญหน้ากับชาวเดนิช และบอกพวกเขาว่าพวกหล่อนประทับใจชายชาวเดนิชเป็นอย่างมาก เหล่าผู้หญิงเชิญชวนชายชาวเดนิชมาร่วมงานเลี้ยงที่มีทั้งอาหารและเครื่องดื่ม หลังค่ำคืนอันยาวนาน เหล่านักสู้ชาวเดนิชได้หลับไป จากนั้นผู้หญิงจึงสังหารผู้ชายชาวเดนิชทุกคนด้วยขวานและไม้เท้า
เมื่อราชาอัลลีกลับมา เขาได้มอบสิทธิใหม่ให้กับผู้หญิง พวกเธอได้รับมรดกเท่ากับพี่ชาย น้องชาย และสามีของพวกเธอ และได้สิทธิที่จะใส่เข็มขัดเพื่อเป็นสัญญาณของความรอบคอบตลอดเวลา รวมไปถึงสิทธิในการตีกลองในงานแต่งงาน และอื่น ๆ กลุ่มทั้งห้าได้รวมกันเป็นเมือง Värend ซึ่งหมายความว่า "การป้องกัน" ด้วยความที่เป็นกำแพงต้านศัตรูสำหรีบกีธแลนด์ หมู่บ้านของเบลนดาถูกเรียกว่า Värnslanda และสถาณที่ใกล้สนามรบถูกเรียกว่า Bländinge
Historicity
ข้อความเกี่ยวกับการเชื่อมโยงของตำนานกับสิทธิมรดกที่ถูกตีพิมเป็นข้อความแรก อยู่ใน De iure sueonum et gothorum vetusto (1672) ของ Johan Stiernhöök เขาเขียนว่าสิทธิมรดกถูกให้เป็นรางวัลจากพระราชาฮากอน ริง (King Hakon Ring) หลังการรบแห่ง Brávellir ซึ่งพวกเขาได้แสดงความกล้าหาญในการต่อสู้กับ ฮาราลด์ วาร์ธูท (Harald Wartooth) ตำนานปรากฏรูปแบบของการตกแต่งจากคำร้องต่าง ๆ ที่ถูกสร้างขึ้นในระหว่าง ค.ศ. 1680 และ ค.ศ. 1700 เพื่อปกป้องมรดกที่เท่าเทียม
โรคปิแอร์-โรแบง
โรคปิแอร์-โรแบง (Pierre-Robin syndrome, Pierre-Robin sequence, Pierre-Robin malformation, Pierre-Robin anomaly, Pierre-Robin anomalad) เป็นภาวะเกิดต่อเนื่องซึ่งเป็นความผิดปกติแต่กำเนิดอย่างหนึ่ง โดยมีลักษณะหลักสามอย่างคือเพดานโหว่ คางหดสั้น และลิ้นตก (glossoptosis) ปัจจุบันเชื่อว่าเกิดจากความผิดปกติทางพันธุกรรมบนโครโมโซมที่ 2, 11, หรือ 17
บีคอสยูเลิฟด์มี
"บีคอสยูเลิฟด์มี" เป็นผลงานการประพันธ์ของ ไดแอน วาเรน อำนวยการสร้างโดย เดวิด ฟอสเตอร์ ประกอบภาพยนตร์เรื่อง อัพโคลสแอนด์เพอโซนัล
เพลงนี้ได้รับการเสนอชื่อเข้าชิงรางวัลออสการ์ ในสาขาเพลงต้นตำรับยอดเยี่ยม ในปี พ.ศ. 2539 (เซลีนได้ร่วมแสดงในงานนี้ด้วย) นอกจากนี้ยังได้รับเสนอชื่อชิงรางวัลแกรมมี ซึ่งได้รับรางวัลเพลงยอดเยี่ยมสำหรับภาพยนตร์, โทรทัศน์ และสื่ออื่นๆ (แด่ไดแอน วาเรน) และได้รับการเสนอชื่อเข้าชิงเพลงแห่งปี, การแสดงของศิลปินหญิงยอดเยีย่มแห่งปี
"บีคอสยูเลิฟด์มี" เป็นหนึ่งในเพลงยอดนิยมและเป็นเพลงที่แสดงถึง "เซลีน" เพลงนี้ขึ้นชาร์ตอันดับที่ 1 ในสหรัฐอเมริกา (6 สัปดาห์ในอันดับสูงสุด), แคนาดา (1 สัปดาห์) และออสเตรเลีย (3 สัปดาห์) เพลงนี้เป็นเพลงที่ขึ้นชาร์ตอันดับ 1 หลังจากเพลง "เดอะพาวเวอร์ออฟเลิฟ" เพลงนี้ยังได้รับความนิยมไปทั่วโลก อันดับ 2 ในไอร์แลนด์, อันดับ 3 ในนิวซีแลนด์, สวิตเซอร์แลนด์, เนเธอร์แลนด์ และชาร์ตยูไนเต็ดเวิลด์, อันดับ 5 ในสหราชอาณาจักร และเบลเยี่ยม เป็นต้น เพลงนี้ยังอยู่บนชาร์ตบิลบอร์ดเพลงร่วมสมัยกว่า 154 สัปดาห์ (ประมาณ 3 ปี)
"บีคอสยูเลิฟด์มี" มียอดขายกว่า 1,343,000 แผ่นในสหรัฐอเมริกา ได้รับสถานะพลาตตินัม นอกจากนี้ยังได้รับ 2x พลาตตินัมในออสเตรเลีย (140,000 แผ่น), พลาตตินัมในนิวซีแลนด์ (10,000 แผ่น), โกลด์ในเยอรมนี (250,000 แผ่น) และซิลเวอร์ในสหราชอาณาจักร (420,000 แผ่น ควรได้รับสถานะโกลด์) ในฝรั่งเศสขายได้ 193,000 แผ่น แต่ไม่ได้รับการรับรองสถานะแต่อย่างใด (ควรได้ซิลเวอร์)
เพลงนี้ได้บรรจุในอัลบั้ม ออลเดอะเวย์... อะดิเคดออฟซอง อัลบั้มเพลงฮิตในปี พ.ศ. 2542, อัลบั้มมายเลิฟ: เอสเซนเชียลคอลเลกชัน อัลบั้มเพลงฮิตในปี พ.ศ. 2551 ในส่วนฉบับการร้องสด ได้บรรจุลงในอัลบั้ม อะนิวเดย์... ไลฟ์อินลาสเวกัส นอกจากนี้เซลีน ยังแสดงเพลงนี้ในการแสดงมหรสพชุด อะนิวเดย์... ของเธอตลอด 5 ปีที่โรงแรมซีซ่าร์พาเลส ลาสเวกัส และเป็นหนึ่งในเพลงประกอบการแสดงในคอนเสิร์ตทัวร์เทกกิงแชนเซส
"บีคอสยูเลิฟด์มี" มีศิลปินนำมาร้องใหม่อีกหลายคน อาทิ Johnny Mathis (พ.ศ. 2541), Michael Ball (พ.ศ. 2541), Vivian Reed (พ.ศ. 2544), Jane McDonald (พ.ศ. 2544), Clay Aiken (พ.ศ. 2549) และ Miho Fukuhara (พ.ศ. 2550)
รูปแบบและรายชื่อเพลง
ซิงเกิลซีดี (สหรัฐอเมริกา, แคนาดา, ญี่ปุ่น)
ซิงเกิลซีดี (ยุโรป)
ซิงเกิลเทป (ยุโรป, สหราชอาณาจักร)
ซิงเกิลแม็กซี (ยุโรป, สหราชอาณาจักร) แผ่นที่ 1